पुलक मंच ने घर-घर पहुंचाया तिलक होली खेलने का संदेश
भास्कर संवाददाता | डूंगरपुर
पानीकी फिजूलखर्ची को रोकने के लिए दैनिक भास्कर के तिलक होली अभियान को पुलक मंच ने भी अब घर-घर जाकर संदेश दिया है।
पुलक मंच के अध्यक्ष भरत नागदा ने बताया कि मुनि पुलक सागरजी महाराज ने होली के त्यौहार पर होने वाले हुड़दंग से बचने के लिए पुलक मंच महिला जागृति मंच ने घर-घर जाकर पंपलेट्स हर्बल गुलाल की डिब्बी लेकर लोगों को तिलक होली खेलने के लिए प्रेरित किया। राष्ट्रीय महामंत्री सोहन कलावत ने मुनि का संदेश लोगों को बताया। कीचड़, डामर, तारकोल, केमिकल मिले रंगों से होती खेलना स्वास्थ्य एवं पर्यावरण के लिए हानिकारक है। इससे अनावश्यक पानी का व्यय भी हो रहा है और देश में चलाए जा रहे स्वच्छता अभियान को भी धक्का पहुंचेगा। गुरुदेव ने होली की पारंपरिक धार्मिक महत्ता और सांस्कृतिक अस्मिता को पुनर्जीवित करने का आवाहन किया।
गुरुवर कहते है, होली के उज्जवल माथे पर सूखे गुलाल का तिलक लगाकर इस पर्व की मौलिक अस्मिता को हमें सुरक्षित रखना है। प्रगति नगर जैन मंदिर से शुरू कार्यक्रम में राष्ट्रीय अध्यक्ष सोहनलाल कलावत, राष्ट्रीय सदस्य जिनेंद्र जैन, पुलक मंच अध्यक्ष भरत नागदा, महामंत्री नितिन जैन मौजूद रहे। (पेज5 भी पढ़ें)
तिलक होली खेलने के संदेश का पंपलेट दिखाते पुलक मंच के पदाधिकारी।
hin_Deva bho_Deva hin_Deva hin_Deva hin_Deva hin_Deva